open-index/open-wikipedia-markdown huggingface dataset:
Τζέιν Ντάργουελ

Η **Τζέιν Ντάργουελ** (αγγλικά: *Jane Darwell*, 15 Οκτωβρίου 1879 - 13 Αυγούστου 1967) ήταν Αμερικανίδα ηθοποιός του θεάτρου, της τηλεόρασης και του κινηματογράφου. Η καριέρα της εξαπλώνεται πάνω από μισό αιώνα, στον οποίον συμμετείχε σε πάνω από 100 κινηματογραφικές ταινίες. Περισσότερο γνωστή, πρέπει να θεωρείται, για τον ρόλο της στην ταινία *[[Τα σταφύλια της οργής (ταινία, 1940)|Τα Σταφύλια της Οργής]]* (1940), ο οποίος, μάλιστα, της έδωσε κι ένα Όσκαρ Β΄ Γυναικείου Ρόλου. Άλλος ένας ακόμα γνωστός ρόλος της, που έμελλε να είναι και ο τελευταίος της, ήταν ως *Bird Woman*, στο *[[Μαίρη Πόππινς (ταινία)|Marry Poppins]]* (1964). Στις 8 Φεβρουαρίου του 1960, τιμήθηκε με αστέρι, στη Λεωφόρο της Δόξας, στο Χόλιγουντ, για τη συνολική συνεισφορά της στον κινηματογράφο.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανίδες ηθοποιοί θεάτρου
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί κινηματογράφου
Fanum Voltumnae

Το ***Fanum Voltumnae*** ήταν το ετρουσκικό ομοσπονδιακό ιερό, όπου οι εκπρόσωποι των δώδεκα πόλεων που αποτελούσαν την Δωδεκάπολη συγκεντρώνονταν για την διεξαγωγή συμβουλίων, καθώς και για τον εορτασμό των ιερών αγώνων.

Η ιερή αυτή τοποθεσία ήταν αφιερωμένη στον Βερτούμνους, μια από τις μορφές του Τινς, του Γιούπιτερ των Ετρούσκων.

Η ακριβής τοποθεσία του παραμένει ακόμη αβέβαιη (Βιτέρμπο ή Μοντεφιασκόνε ή Ορβιέτο).

## Παραπομπές


Κατηγορία:Ετρούσκοι
Βαρυτική μοναδικότητα

thumb|200px|Προσομοίωση η οποία δείχνει πώς θα φαινόταν ένας γαλαξίας (κίτρινη λοξή γραμμή), αν περνούσε από μπροστά του μια μαύρη τρύπα (κυκλική μαύρη περιοχή).
**Βαρυτική μοναδικότητα** (αγγλικά: gravitational singularity) ονομάζεται η περιοχή στον χωροχρόνο, όπου το βαρυτικό πεδίο ενός ουράνιου σώματος γίνεται άπειρο με έναν τρόπο τέτοιο, που δεν εξαρτάται στο σύστημα συντεταγμένων. Αυτές οι ποσότητες είναι οι βαθμιδωτές σταθερές καμπυλώσεις του χωροχρόνου, πράγμα το οποίο συναύδει με μία μεζούρα πυκνότητας της ύλης. Από τη στιγμή που τέτοιες ποσότητες γίνονται άπειρες μέσα στη μοναδικότητα, οι νόμοι του φυσιολογικού χωροχρόνου δεν μπορούν να υπάρξουν.

## Παραπομπές


Κατηγορία:Μαύρες τρύπες
Έθελ Μπάριμορ

Η **Έθελ Μπάριμορ** (αγγλικά: *Ethel Barrymore*, 15 Αυγούστου 1879 - 18 Ιουνίου 1959) ήταν Αμερικανίδα ηθοποιός του θεάτρου και του κινηματογράφου, βραβευμένη με Όσκαρ Β´ Γυναικείου Ρόλου για τη συμμετοχή της στην ταινία του 1944 *Στο διάβα της ζωής (None But The Lonely Heart)*. Είναι μέλος της οικογένειας Μπάριμορ, η οποία έχει παράδοση στην ηθοποιία. Της δόθηκε η ονομασία «Η Πρώτη Κυρία του Αμερικανικού Θεάτρου», καθότι ήταν μία σπουδαία θεατρική ηθοποιός κατά την εποχή της. Η συνολική καριέρα της εξαπλώθηκε ανάμεσα σε έξι δεκαετίες. Ειδικότερα η καριέρα της στον κινηματογράφο ξεκίνησε το 1914, με την ταινία *The Nightingale*, ενώ μεταξύ άλλων συμμετείχε και σε ταινίες όπως το *[[Βουβός Πόθος]]* (1946), το *[[Υπόθεση Παραντάιν]]* (1947) και *[[Το Πορτραίτο της Τζένι]]* (1948), με το τελευταίο της έργο να είναι το *[[Johnny Trouble]]* το 1957. Η Μπάριμορ είναι μέλος του American Theater Hall of Fame.

## Παραπομπές


## Εξωτερικοί σύνδεσμοι
* 
* 
* allmovie.com
* Queen Ethel Comes This Way Again 
* Ethel Barrymore photos and literature NYP Library
* Ethel Barrymore photo gallery - Fanpix
* with brother Lionel on his last film, ''Main Street to Broadway'' 1953
* Ethel Barrymore guest appearance on ''Whats My Line'' October 12, 1952 begins at 16:27
* Ethel Barrymore: Broadway Photographs (Univ. of South Carolina)
* Ethel Barrymore - Aveleyman 
* Ethel Barrymore at Findagrave.com

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί βωβών ταινιών
Κατηγορία:Ερμηνευτές βοντβίλ
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Οικογένεια Μπάριμορ
Κατηγορία:Αμερικανίδες ηθοποιοί κινηματογράφου
Παγκόσμιο Πρωτάθλημα Ταεκβοντό του 1973

Το **Παγκόσμιο Πρωτάθλημα Ταεκβοντό του 1973** ήταν το 1ο Παγκόσμιο Πρωτάθλημα Ταεκβοντό και διεξήχθη στη Σεούλ της Νότιας Κορέας από τις 25 ως τις 27 Μαΐου 1973.

## Νικητές μεταλλίων

## Πίνακας μεταλλίων

## Κράτη που συμμετείχαν

*
*
*
*
*
*
*

*
*
*
*
*
*
*

*
*
*
*
*

## Παραπομπές

*WTF Medal Winners 

Κατηγορία:Παγκόσμια πρωταθλήματα Τάε Κβον Ντο
Κατηγορία:Αθλητικά γεγονότα του 1973
Κατηγορία:Σεούλ
Γιάκομπους Φερντινάντους Σέι

Ο **Γιάκομπους Φερντινάντους Σέι** (φλαμανδικά: **Jacobus Ferdinandus Saey** ή **Jacob Ferdinand Saeys**, 1658 - μετά το 1726) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν σε αρχιτεκτονικές απεικονίσεις με εύθυμες συντροφιές σε φανταστικά ανάκτορα της Αναγέννησης ή της εποχής του μπαρόκ. Ξεκίνησε τη σταδιοδρομία του στη Φλάνδρα και στη συνέχεια μετοίκησε στη Βιέννη, όπου παρέμεινε για όλο το υπόλοιπο της ζωής του.

## Βιογραφία
Ο Σέι γεννήθηκε στην Αμβέρσα. Πιθανόν να ήταν ανεψιός του εμπόρου έργων τέχνης Γιαν Σέι. Το 1672-73 μαθήτευσε στον ζωγράφο αρχιτεκτονημάτων και έργων προοπτικής Βίλελμ Σούμπερτ φαν Έρενμπερχ. Το 1679-80 έγινε μέλος στη Συντεχνία του Αγίου Λουκά της Αμβέρσας. Η τελευταία του καταγραφή στη Φλάνδρα γίνεται στο Μέχελεν το 1684. Ο γάμος του με την Μαρία φαν Ρίσμα καταγράφεται στη Βιέννη το 1694. Δραστηριοποιήθηκε στην πόλη αυτή επί μερικά χρόνισ πριν τον γάμο του. Το 1726 καταγράφηκε επίσης στη Βιέννη.

Το έτος και ο τόπος θανάτου του δεν είναι γνωστά.

## Έργο
Ο Γιάκομπους Φερντινάντους Σέι επηρεάστηκε στη θεματολογία του από τον δάσκαλό του φαν Έρενμπερχ, ο οποίος κυρίως ζωγράφιζε αρχιτεκτονικές σκηνές πραγματικών ή φανταστικών ιερών ναών, ανακτόρων της Αναγέννησης και πινακοθήκες. Αντίθετα, όμως, με τον δάσκαλό του, ο οποίος μερικές φορές ζωγράφιζε το εσωτερικό πραγματικών, υπαρχόντων κτισμάτων, το έργο του Σέι επικεντρώνεται κυρίως σε φανταστικές κατασκευές και εξωτερικές σκηνές, όπου χαρούμενες συντροφιές συγκεντρώνονται με ανεπίσημο τρόπο.

Ο Σέι αρίστευε στη χρήση της προοπτικής και στην απεικόνιση διαφορετικών υλικών, ιδιαίτερα μαρμάρινων στηλών. Άλλα χαρακτηριστικά του έργου του είναι τα επαναλαμβανόμενα "καρό" δάπεδα και η δραματική χρήση του φωτός. Συνεργαζόταν τακτικά με άλλους καλλιτέχνες, οι οποίοι ζωγράφιζαν το "σταφάζ" (πληθύσμωση με ανθρώπινες μορφές" στα έργα του.

Εξαίρετο παράδειγμα αυτής της φανταστικής αρχιτεκτονικής απεικόνισης είναι ο πίνακας *[[:File:Jacobus Ferdinandus Saey - A Classical Portico with an Elegant Company Gathered by a Fountain.jpg|Κλασική στοά με συντροφιά συγκεντρωμένη γύρω από πηγή]]* (δημοπρατήθηκε από τον οίκο "Σόθμπυ" στις 27 Ιανουασρίου 2011 (παρτίδα 285). Η σύνθεση απεικονίζει μια μνημειώδη στοά μπροστά από την οποία έχει συγκεντρωθεί μια κομψή συντροφιά. Το έντονο φως που προσπίπτει στο κτίσμα και η αντίθεση μεταξύ του αχνού ουρανού και των καμπυλών της στοάς καταδεικνύουν το μέγεθος και τον όγκο της. Η συμπερίληψη στοιχείων όπως το παγώνι και το αγόρι - ακόλουθος δίνουν μια "παιχνιδιάρικη" διάσταση στον πίνακα.

Στο Μουσείο του Λούβρου εκτίθεται η σύνθεσή του *Γεύμα κατά το κυνήγι*, η οποία διαφέρει από τα άλλα του έργα, καθώς απεικονίζει μια κομψή συντροφιά μπροστά σε τοπίο και όχι σε φανταστικό ανάκτορο.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Κατηγορία:Ζωγράφοι του Μπαρόκ
Εθνικό Μητρώο Κινηματογράφου

Το ***Εθνικό Μητρώο Κινηματογράφου*** (αγγλικά: **National Film Registry**) δημιουργήθηκε το 1989, και από τότε αλλά και κάθε χρόνο, 25 ταινίες (οποιοδήποτε είδους) επιλέγονται από το Εθνικό Συμβούλιο Διατήρησης Ταινιών, οι οποίες είναι «πολιτισμικά, ιστορικά και αισθητικά σημαντικές» για τις Ηνωμένες Πολιτείες. Το μητρώο ανήκει στο Εθνικό Συμβούλιο Διατήρησης Ταινιών της Βιβλιοθήκης του Κογκρέσου. Η αποστολή του είναι να διασώσει και να διατηρήσει τις ταινίες, αλλά και να βοηθήσει στη διαθεσιμότητα του κοινού, για την κινηματογραφική κληρονομία της χώρας.

## Κριτήρια

 
Το Εθνικό Συμβούλιο Διατήρησης Ταινιών προσθέτει στο Εθνικό Μητρώο Κινηματογράφου έως και 25 «πολιτιστικά, ιστορικά ή αισθητικά σημαντικές ταινίες« κάθε χρόνο, παρουσιάζοντας το εύρος και την ποικιλομορφία της αμερικανικής κινηματογραφικής κληρονομιάς για να αυξήσει την ευαισθητοποίηση για τη διατήρησή του. Μια ταινία πληροί τις προϋποθέσεις για ένταξη δέκα χρόνια μετά την αρχική της κυκλοφορία. Κατά την πρώτη επιλογή που έγινε το 1989, το κοινό όρισε περίπου 1.000 ταινίες προς εξέταση. Τα μέλη του Εθνικού Συμβουλίου στη συνέχεια ανέπτυξαν μεμονωμένα ψηφοδέλτια πιθανών ταινιών για ένταξη. Τα ψηφοδέλτια καταγράφηκαν σε μια λίστα με 25 ταινίες που στη συνέχεια τροποποιήθηκαν από τον Βιβλιοθηκονόμο του Κογκρέσου Δρ. Τζέιμς Μπίλιγκτον και το προσωπικό του στη Βιβλιοθήκη για την τελική επιλογή.  Από το 1997, μέλη του κοινού έχουν τη δυνατότητα να επιλέγουν έως και 50 ταινίες ετησίως για να εξετάστουν από το Εθνικό Συμβούλιο και τον Βιβλιοθηκονόμο.

Το Εθνικό Μητρώο Κινηματογράφου περιλαμβάνει ταινίες που κυμαίνονται από κλασικές ταινίες του Χόλυγουντ έως ορφανές ταινίες.  Μια ταινία δεν απαιτείται να έχει μήκος μεγάλου μήκους, ούτε απαιτείται να έχει κυκλοφορήσει θεατρικά με την παραδοσιακή έννοια. Το μητρώο περιέχει επίκαιρα, ταινίες βωβού κινηματογράφου, ταινίες φοιτητών, πειραματικές ταινίες, ταινίες μικρού μήκους, μουσικά βίντεο, ταινίες προστατευμένες από πνευματικά δικαιώματα ή ελεύθερες στο δημόσιο τομέα, κινηματογραφικές σειρές, ντοκιμαντέρ, animation, και ανεξάρτητες ταινίες. Από τη λίστα του 2020, υπάρχουν 800 ταινίες στο Μητρώο.

## Παραπομπές


## Εξωτερικοί σύνδεσμοι
* National Film Registry homepage
* Classic Movie Hub: National Film Registry List
* ''These Amazing Shadows'' site for Independent Lens on PBS

Κατηγορία:Κινηματογράφος στις Ηνωμένες Πολιτείες
*
Γιώργος Σουρέλης

Ο **Γιώργος Σουρέλης** (Αγιάσος Λέσβου, 8 Δεκεμβρίου 1918 - Κηφισιά Αττικής, 13 Δεκεμβρίου 1992) ήταν Έλληνας συγγραφέας.

## Σύντομο βιογραφικό
Γεννήθηκε στην Αγιάσο της Λέσβου. Μετά το Γυμνάσιο, σπούδασε στο Πανεπιστήμιο της Θεσσαλονίκης Νομικά, όμως ποτέ δεν εργάστηκε ως δικηγόρος. Στα γράμματα πρωτοεμφανίστηκε το 1949. Στη διάρκεια των σπουδών του στη Θεσσαλονίκη, γνωρισε τη Γαλάτεια Γρηγοριάδου-Σουρέλη, την οποία και παντρεύτηκε. Πέθανε στις 13 Δεκεμβρίου του 1992 στο σπίτι του στην Κηφισιά Αττικής από καρδιακή προσβολή και κηδεύτηκε 2 μέρες μετά στο Κοιμητήριο της πόλης.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Σλοβάκικο Πρωτάθλημα Επιτραπέζιας Αντισφαίρισης

Το **Σλοβάκικο Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Σλοβακίας, που διοργανώνεται από την Ομοσπονδία Επιτραπέζιας Αντισφαίρισης Σλοβακίας (Slovenský Stolnotenisový zväz).

Πραγματοποιείται κάθε χρόνο και αναδεικνύει τους πρωταθλητές Σλοβακίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Διεξήχθη για πρώτη φορά το 1993 μετά την διάλυση της Τσεχοσλοβακίας και αντικατέστησε το ομώνυμο Πρωτάθλημα Επιτραπέζιας Αντισφαίρισης. 

## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1993–τώρα
*Απλό Γυναικών: 1993–τώρα
*Διπλό Ανδρών: 1993–τώρα
*Διπλό Γυναικών: 1993–τώρα
*Διπλό Μικτό: 1993–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Σλοβακίας

Κατηγορία:Επιτραπέζια αντισφαίριση στη Σλοβακία
Κατηγορία:Εθνικές διοργανώσεις επιτραπέζιας αντισφαίρισης
Παγκόσμιο Πρωτάθλημα Ταεκβοντό του 1977

Το **Παγκόσμιο Πρωτάθλημα Ταεκβοντό του 1977** ήταν το 3ο Παγκόσμιο Πρωτάθλημα Ταεκβοντό και διεξήχθη στο Σικάγο των Ηνωμένων Πολιτειών από τις 15 ως τις 17 Σεπτεμβρίου 1977. Συνολικά 720 αθλητές και επίσημοι πήραν μέρος στη διοργάνωση από 46 χώρες.

## Νικητές μεταλλίων

## Πίνακας μεταλλίων

## Παραπομπές

*WTF Medal Winners 

Κατηγορία:Παγκόσμια πρωταθλήματα Τάε Κβον Ντο
Κατηγορία:Αθλητικά γεγονότα του 1977
Κατηγορία:Σικάγο
Βαρυτική κατάρρευση

**Βαρυτική κατάρρευση** (αγγλικά: gravitational collapse) είναι η συστολή ενός αστρικού αντικειμένου λόγω της επιρροής της δικής του βαρύτητας, η οποία τείνει να ελκύει τη μάζα του προς το εσωτερικό του, στο κέντρο μάζας του. Η βαρυτική κατάρρευση είναι ένας θεμελιώδης μηχανισμός για τον σχηματισμό δομών στο σύμπαν. Με την πάροδο του χρόνου, μία αρχικά σχετικά ομαλή κατανομή ύλης θα καταρρεύσει, για να σχηματίσει θύλακες μεγαλύτερης πυκνότητας, τυπικά δημιουργώντας μία ιεραρχία συμπυκνωμένων δομών, όπως συμπλέγματα γαλαξιών, αστρικές ομάδες, αστέρια και πλανήτες.

Ένα αστέρι γεννιέται μέσω σταδιακής βαρυτικής κατάρρευσης ενός νέφους διαστρικής ύλης. Η συμπύκνωση που προκαλείται από την κατάρρευση οδηγεί σε αύξηση της θερμοκρασίας, έως ότου αρχίσει να πραγματοποιείται θερμοπυρηνική σύντηξη στο κέντρο του αστεριού. Σε αυτό το σημείο η κατάρρευση σταδιακά σταματά, καθώς η προς τα έξω θερμική πίεση ισορροπεί τις βαρυτικές δυνάμεις. Τότε, το αστέρι βρίσκεται σε μια κατάσταση δυναμικής ισορροπίας. Όταν όλες του οι πηγές ενέργειας εξαντληθούν, το αστέρι θα καταρρεύσει ξανά, μέχρι να φτάσει σε μία νέα κατάσταση ισορροπίας.

## Εξωτερικοί σύνδεσμοι
* Η βαρυτική κατάρρευση στο arxiv.org

Κατηγορία:Μαύρες τρύπες
Χριστόδουλος (αμιράς)

Ο **Χριστόδουλος** υπήρξε ο πρώτος Εμίρης (*αμιράς = ναύαρχος*)  (*Amiratus*), αμιράς  του Παλέρμο, κατά την περίοδο βασιλείας του Ρογήρου Β΄, τρίτου Νορμανδού Κόμη της Σικελίας (1105-1130).

## Βιογραφία
Η καταγωγή του είναι αβέβαιη, ωστόσο ελληνική πηγή τον αναφέρει ως καταγόμενο από την Αντιόχεια.  Σύμφωνα με τον Έντμοντ Κέρτις, ο Χριστόδουλος ήταν Έλληνας από τη Σικελία, ενώ, για τον Φερντινάν Σαλαντόν, επρόκειτο για μουσουλμανικής καταγωγής άτομο. Ο Χριστόδουλος αναφερόταν από τους Άραβες ως «Αμπντούλ-Ραχμάν αλ-Νασράνι».

Σε άγνωστη ημερομηνία, ο Χριστόδουλος εισήλθε στην υπηρεσία της Νορμανδικής Κομητείας της Σικελίας, όπου και ορίστηκε Αμιράς το 1107, στη διάρκεια της περιόδου αντιβασιλείας της Αντελαζία ντελ Βάστο, μητέρας του νεαρού Κόμη Ρογήρου.

Το 1123, κατόπιν αιτήματος του Κόμη της Σικελίας, ηγήθηκε μεγάλης ναυτικής εκστρατείας εναντίον της *[[Ιφρικίγια]]*. Ο σικελικός στόλος, αποτελούμενος από 300 πλοία και 30000 άνδρες, επιτέθηκε στη Μαχντία. Η εκστρατεία στέφθηκε με αποτυχία και μόνον 100 πλοία επέστρεψαν στον λιμένα της Μαρσάλα.

Βοηθούμενος από τον Γεώργιο της Αντιόχειας, Έλληνα στην υπηρεσία του Ρογήρου Β΄ της Σικελίας, ο Χριστόδουλος κατέληξε να εκτοπιστεί οριστικά από τον τελευταίο, στα τέλη της δεκαετίας του 1120. Το όνομά του εξαφανίζεται από τις ιστορικές πηγές μετά την περίοδο εκείνη.

## Παραπομπές


## Βιβλιογραφία
* Hiroshi Takayama, *The Administration of the Norman Kingdom of Sicily*, BRILL, 1993.
* John Julius Norwich, *The Normans in the South, 1016-1130*, Longman : London, 1967.
* Edmund Curtis, *Roger of Sicily and the Normans in lower Italy, 1016-1154*. New York : G. P. Putnam's Sons, 1912.
* Φερντινάν Σαλαντόν, *Histoire de la domination normande en Italie et en Sicile*, Paris, 1907.
* Léon-Robert Ménager, *Amiratus-[Amēras]: l'émirat et les origines de l'amirauté, XIe-XIIIe siècles*, S. E. V. P. E. N., 1960.

Κατηγορία:Βασίλειο της Σικελίας
Κατηγορία:Ιταλοί ναύαρχοι
Κατηγορία:Ιστορία της Σικελίας
Κατηγορία:Βυζαντινοί ναύαρχοι
Κατηγορία:Βυζαντινοί του 12ου αιώνα
Παγκόσμιο Πρωτάθλημα Ταεκβοντό του 1975

Το **Παγκόσμιο Πρωτάθλημα Ταεκβοντό του 1975** ήταν το 2ο Παγκόσμιο Πρωτάθλημα Ταεκβοντό και διεξήχθη στη Σεούλ της Νότιας Κορέας από τις 28 ως τις 31 Αυγούστου 1975. Συνολικά 165 αθλητές από 30 κράτη πήρα μέρος στο συγκεκριμένο πρωτάθλημα.

## Νικητές μεταλλίων

## Πίνακας μεταλλίων

## Παραπομπές

*WTF Medal Winners 

Κατηγορία:Παγκόσμια πρωταθλήματα Τάε Κβον Ντο
Κατηγορία:Αθλητικά γεγονότα του 1975
Κατηγορία:Σεούλ
Καισαρισμός

Ο **Καισαρισμός** είναι πολιτικό καθεστώς εμπνευσμένο από τον μοναρχικό τύπο διακυβέρνησης που επιθυμούσε να επιβάλει ο Ιούλιος Καίσαρ στη Ρώμη, όπου η εξουσία ήταν συγκεντρωμένη στα χέρια ενός ισχυρού άνδρα, χαρισματικού στρατιωτικού ηγέτη, που έχαιρε της στήριξης του λαού.

Κατά τη διάρκεια της Γαλλικής Επανάστασης και μετέπειτα υπό το Διευθυντήριο, την Υπατεία και, στη συνέχεια, την πρώτη και δεύτερη Γαλλική Αυτοκρατορία, έκαναν την εμφάνισή τους στη Γαλλία καθεστώτα χαρακτηριζόμενα ως «δημοκρατικού καισαρισμού». Τα καθεστώτα αυτά σκοπό είχαν τον ορισμό κυβερνήσεων οι οποίες συγκέντρωναν τις εξουσίες προς όφελος του εκτελεστικού, στηριζόμενες, ταυτόχρονα, στον λαό σε κάθε σημαντική πολιτική επιχείρηση, παρακάμπτοντας διαδικασίες ημι-άμεσης δημοκρατίας, όπως το δημοψήφισμα, για την πραγματοποίηση υπερψηφίσεων (*ναπολεόντειες* υπερψηφίσεις). Η δημοκρατικού χαρακτήρα εμφάνιση κάλυπτε, τότε, την αληθινή φύση του καισαρισμού: την σύγχυση των εξουσιών προς όφελος ενός μη ελεγχόμενου οργάνου, το οποίο και αποτελούσε ακριβή ορισμό του αυταρχισμού.

Ο Ζωρζ Κλεμανσώ συνόψιζε τον καισαρισμό με τα παρακάτω λόγια: *Επιστρέψτε στον Καίσαρα ότι ανήκει στον Καίσαρα... και όλα ανήκουν στον Καίσαρα !* .

## Σχετικά Λήμματα
* Δικτατορία

## Παραπομπές


Κατηγορία:Ιδεολογίες
Ινδική αντιλόπη

H **Ινδική αντιλόπη** είναι ζώο θηλαστικό και ανήκει στα Βοοειδή που αποτελεί ενδημικό είδος της Ινδίας και του Πακιστάν. Η επιστημονική του ονομασία είναι *Antilope cervicapra* - *Αντιλόπη η αιγέλαφος* και περιλαμβάνει 2 υποείδη.

Η ινδική αντιλόπη είναι ζώο μεσαίου μεγέθους. Το μήκος τους φτάνει τα 120 εκατοστά, σε ύψος τα 84 εκατοστά και σε βάρος τα 22-57 κιλά. Τα ενήλικα άτομα έχουν χρώμα καστανό, ενώ τα θηλυκά πιο ανοιχτό. Το χρώμα της κοιλιάς τους και στα δύο φύλα είναι λευκό. Στα αρσενικά, το υπόλοιπο σώμα είναι σκούρο καστανό, ενώ στα θηλυκά πολύ πιο ανοιχτό. Τα αρσενικά φέρουν δύο ελικοειδή κέρατα με δακτύλιους, που φτάνουν μέχρι και τα 50 εκ.

Οι ινδικές αντιλόπες είναι πολύ γρήγορα ζώα. Μπορούν να τρέξουν μέχρι και με 80 χλμ/ώρα, κάνοντας πηδήματα των οποίων το ύψος φτάνει τα 3 μ., ενώ το μήκος ξεπερνάει τα 6 μ. Το θηλυκό, μετά από κυοφορία 6 μηνών, γεννά 1-2 μικρά. Είναι ζώα που δρουν την ημέρα. Ζουν σε λιβάδια και ανοιχτές κοιλάδες. Το περισσότερο καιρό ζουν σε αγέλες των 30-60 ατόμων.

## Παραπομπές


Κατηγορία:Φυτοφάγα
Κατηγορία:Βοοειδή
Κατηγορία:Θηλαστικά της Ασίας
Κατηγορία:Θηλαστικά των Ηνωμένων Πολιτειών
Έρνεστ Χάλερ

Ο **Έρνεστ Χάλερ**,  μέλος της American Society of Cinematographers (A.S.C.), ορισμένες φορές αναφερόμενος και ως **Έρνι Μπ. Χάλερ** (αγγλικά: *Ernest Haller*, 31 Μαΐου 1896 – 21 Οκτωβρίου 1970), ήταν Αμερικανός κινηματογραφιστής. Θεωρείται ως ένας από τους πιο εκφραστικούς διευθυντές φωτογραφίας του Χόλλυγουντ, τόσο στο ασπρόμαυρο, όσο και στο έγχρωμο φιλμ. Ο Χάλερ βραβεύθηκε με Όσκαρ Καλύτερης Φωτογραφίας το 1939 για τη δουλειά του στην κλασική ταινία *[[Όσα παίρνει ο άνεμος (ταινία)|Όσα παίρνει ο άνεμος]]*.

## Βιογραφία
Γεννήθηκε στο Λος Άντζελες της Καλιφόρνιας. Ξεκίνησε τη σταδιοδρομία του 1914 ως ηθοποιός (όταν εντάχθηκε στα Biograph Studios) και μέχρι το 1920 εργαζόταν περιστασιακά και ως εικονολήπτης. Γρήγορα έγινε ελεύθερος επαγγελματίας και συμμετείχε σε περίπου 180 ταινίες.

Ο Χάλερ, επίσης, υπήρξε ο διευθυντής φωτογραφίας του δεύτερου πιλοτικού επεισοδίου της σειράς *[[Star Trek: The Original Series]]*. Παρόλα αυτά, πέρα από το ένα όσκαρ που είχε κερδίσει (εξ ημισείας) το 1939, είχε υπάρξει συνολικά επτά φορές υποψήφιος για το Όσκαρ Καλύτερης Φωτογραφίας. Ο Χάλερ πέθανε στη Μαρίνα ντελ Ρέι, της Καλιφόρνιας, θύμα αυτοκινητικού δυστυχήματος.

## Επιλεκτική φιλμογραφία
Μερικές από τις ταινίες στις οποίες εργάστηκε είναι: 

* *Such a Little Queen* (1914)
* *Wolves of the Rail* (1918)
* *The Gilded Lily (1921)
* *Harold Teen* (1928)
* *The House on 56th Street* (1933)
* *Μια επικίνδυνη γυναίκα* (1935)
* *The Dawn Patrol* (1938)
* *Ζέζεμπελ* (1938) *
* *Το λυκόφως μιας ζωής* (1939)
* *Όσα παίρνει ο άνεμος* (1939)
* *Όλα, και τον ουρανό ακόμα!* (1940)
* *Η μνηστή εφορτώθη* (1941)
* *Μαραμένο λουλούδι* (1944) 
* *Θύελλα σε μητρική καρδιά* (1945)
* *Devotion* (1946) 
* *Η άπιστη* (1946) 
* *The Unfaithful* (1947)
* *Επαναστάτης χωρίς αιτία* (1955)  
* *Τί απέγινε η Μπέιμπι Τζέιν;* (1962)
* *Dead Ringer'' (1964)

## Παραπομπές


## Εξωτερικοί σύνδεσμοι
* 

Κατηγορία:Αμερικανοί κινηματογραφιστές
Κατηγορία:Βραβευμένοι με Όσκαρ Καλύτερης Φωτογραφίας
Ρενέ Μαρσιγκλιά

Ο **Ρενέ Μαρσιγκλιά** (γαλλ.: *René Marsiglia*, 19 Σεπτεμβρίου 1959 - 25 Σεπτεμβρίου 2016) ήταν Γάλλος ποδοσφαιριστής και μετέπειτα προπονητής.

## Βιογραφία
Ο Ρενέ Μαρσιγκλιά γεννήθηκε στις 19 Σεπτεμβρίου του 1959 στην Ωμπάνι του νομού Μπους-ντυ-Ρον. Αγωνίστηκε στη θέση του αριστερού οπισθοφύλακα.

Αγωνίστηκε κυρίως στην Λιλ ΟΣΚ, τη ΡΚ Λανς, τη Σπορτίνγκ Τουλόν Βαρ και την ΟΖΚ Νις. Από το 1990 έως το 1994 ήταν ο αρχηγός της ΟΖΚ Νις, με την οποία κατέκτησε το πρωτάθλημα της Λιγκ 2 το 1994.

Στη Λιγκ 1 έπαιξε συνολικά σε 345 αγώνες, σημειώνοντας 9 γκολ. Επίσης, έπαιξε σε πέντε αγώνες του κυπέλλου ΟΥΕΦΑ χωρίς να σημειώσει γκολ.

Ήταν ημιφιναλίστ του κυπέλλου Γαλλίας το 1983 με τη Λιλ και το 1988 με τη Νις.

Ως τεχνικός διηύθυνε τις ακαδημίες της Νις έως τον Ιούλιο του 2010, όταν και ορίστηκε ως συμπροπονητής της επαγγελματικής ομάδας του συλλόγου, μαζί με τους Ερίκ Ρουά και Φρεντερίκ Γκιοριά.

Στις 15 Νοεμβρίου 2011, ορίστηκε ως προπονητής της ΟΖΚ Νις, αντικαθιστώντας τον Ερίκ Ρουά.

Στις 21 Μαΐου 2012, την επομένη της εξασφάλισης της ομάδας στην Λιγκ 1, το συμβόλαιό του ως προπονητή της ΟΖΚ Νις δεν ανανεώθηκε.

Στις 26 Δεκεμβρίου 2013, ορίστηκε προπονητής της Νιμ Ολιμπίκ για χρονική διάρκεια 18 μηνών, με μια επιπλέον σεζόν ως οψιόν σε περίπτωση παραμονής του συλλόγου στην Λιγκ 2. Αντικαταστάθηκε τον Ιούνιο του 2014 από τον Ζοζέ Πασκουαλετί.

Απεβίωσε από καρκίνο στις 25 Σεπτεμβρίου 2016, σε ηλικία 57 ετών.

## Καριέρα ως παίκτης
* 1968-1972: Ωμπάνι
* 1972-1976: ΣΟ Καϊγιόλ
* 1976-1978: ΟΣ Μπουλόν 
* 1978-1983: Λιλ ΟΣΚ 
* 1983-1985: ΡΚ Λανς 
* 1986-1987: Σπορτίνγκ Τουλόν Βαρ 
* 1987-1994: ΟΖΚ Νις
* 1994-1995: Αμιάν ΣΚ

## Καριέρα ως προπονητής
* Αμιάν ΣΚ (ακαδημίες)
* Νοέμβριος 1998 έως Φεβρουάριος 2000: Αμιάν ΣΚ
* 2000-2001: Χάβρη ΑΚ (ακαδημίες)
* 2001-2002: ΑΣ Κάννες
* 2002-2003: Ολιμπίκ ντ'Αλές 
* 2003-08/2004: ΑΣ Κάννες 
* Ιούλιος 2005 έως Ιούνιος 2006: στο μεταγραφικό τμήμα της ΟΖΚ Νις, υπεύθυνος για την παρακολούθηση παικτών προερχόμενων από ευρωπαϊκές χώρες.
* Ιούνιος 2006 έως Ιούλιος 2010: διευθυντής των ακαδημιών της ΟΖΚ Νις
* Ιούλιος 2010 έως Νοέμβριος 2011: συμπροπονητής της επαγγελματικής ομάδας της ΟΖΚ Νις.
* Νοέμβριος 2011-2012: προπονητής της ΟΖΚ Νις.
* 2012-2013: Ντουμπάι Κλαμπ
* 2013-2014: Νιμ Ολιμπίκ

### Στατιστικά
Ενημέρωση την 1 Ιουλίου 2014.

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Σπορτίνγκ Τουλόν Βαρ
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Αμιάν ΣΚ
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου Αμιάν ΣΚ
Κατηγορία:Προπονητές ποδοσφαίρου ΑΣ Κάννες
Κατηγορία:Προπονητές ποδοσφαίρου ΟΖΚ Νις
Κατηγορία:Πρόεδροι ποδοσφαιρικών ομάδων της Γαλλίας
Ναχίντ Χατάρ

Ο **Ναχίντ Χατάρ** (, , 1960 - 25 Σεπτεμβρίου 2016) ήταν Ιορδανός συγγραφέας και πολιτικός ακτιβιστής. Πρώην μαρξιστής μελέτησε την ιδεολογία του Σαλαφισμού στο πανεπιστήμιο της Ιορδανίας.

## Σύλληψη
Ο Χατάρ, γεννημένος χριστιανός ήταν αθεϊστής και αντιισλαμιστής. Ήταν, επίσης, υποστηρικτής του Σύρου προέδρου Μπασάρ αλ Άσαντ. Συνελήφθη τον Αύγουστο του 2016 μετά από την δημοσίευση γελοιογραφίας με τίτλο 'Lord of Daesh [IS]', στο κοινωνικό δίκτυο Facebook που απεικόνιζε γενειοφόρο στον παράδεισο να καπνίζει στο κρεβάτι με παρέα γυναικών, ζητώντας από τον θεό να του φέρει κρασί

## Δολοφονία
Στις 25 Σεπτεμβρίου 2016 δολοφονήθηκε από ένοπλο στο Μέγαρο της Δικαιοσύνης στην πρωτεύουσα Αμάν, κατευθυνόμενος προς το δικαστήριο για προσβολή του Ισλάμ. Ο οπλοφόρος συνελήφθη επιτόπου και η αστυνομία αναζητά τα κίνητρά του. Δεν ήταν η πρώτη απόπειρα που έγινε εναντίον του από Σαλαφιστές που διαφωνούσαν με τα σχόλια και τα άρθρα του, τα οποία θεωρούσαν ισλαμοφοβικά.

## Παραπομπές


## Εξωτερικοί σύνδεσμοι
* 
* .

Κατηγορία:Ιορδανοί συγγραφείς
Συνέλευση Νόμπελ στο Ινστιτούτο Καρολίνσκα

Η **Συνέλευση Νόμπελ στο Ινστιτούτο Καρολίνσκα** () αποτελεί οργανισμό στο Ινστιτούτο Καρολίνσκα ο οποίος απονέμει το Βραβείο Νόμπελ Ιατρικής και έχει την έδρα της στο Φόρουμ Νόμπελ στις εγκαταστάσεις της πανεπιστημιούπολης του Ινστιτούτου Καρολίνσκα. Η Συνέλευση Νόμπελ αποτελείται από πενήντα καθηγητές ειδικευμένους σε ιατρικά θέματα στο Ινστιτούτο Καρολίνσκα, που διορίζονται από τη σχολή του Ινστιτούτου και είναι ιδιωτικός οργανισμός που δεν αποτελεί επίσημα μέρος του Ινστιτούτου Καρολίνσκα. Το κύριο έργο περιλαμβάνει τη συλλογή υποψηφιοτήτων και εξέτασης υποψηφίων που γίνεται από την Επιτροπή Νόμπελ στο Ινστιτούτο Καρολίνσκα, η οποία αποτελείται από πέντε μέλη. Η Επιτροπή Νόμπελ, η οποία διορίζεται από τη Συνέλευση Νόμπελ, είναι η μόνη αρμόδια για να προτείνει επιτυχόντες, ενώ η τελική απόφαση ανήκει στη Συνέλευση Νόμπελ.

## Υπόβαθρμο
Στην πρώιμη ιστορία του βραβείου Νόμπελ Ιατρικής, το οποίο απονεμήθηκε για πρώτη φορά το 1901, οι επιτυχόντες είχαν αποφασιστεί από το σύνολο του διδακτικού προσωπικού του Ινστιτούτου Καρολίνσκα. Ο λόγος για τη δημιουργία ενός ειδικού οργάνου για τις αποφάσεις σχετικά με το βραβείο Νόμπελ ήταν το γεγονός ότι το Ινστιτούτο Καρολίνσκα είναι ένα κρατικό πανεπιστήμιο, το οποίο με τη σειρά του σημαίνει ότι υπόκειται σε διάφορους νόμους που ισχύουν σε κυβερνητικές υπηρεσίες στη Σουηδία και παρόμοιους οργανισμούς στο σουηδικό δημόσιο τομέα, όπως η ελευθερία των νομοθεσιών πληροφόρηση. Μετακινώντας την πραγματική διαδικασία λήψης αποφάσεων σε ιδιωτικό φορέα στο Ινστιτούτο Καρολίνσκα (αλλά όχι μέρος του), είναι δυνατόν να ακολουθηθούν οι κανονισμοί για το βραβείο Νόμπελ που ορίζονται από το Ίδρυμα Νόμπελ, συμπεριλαμβανομένης υης διατήρησης του απορρήτου όλων των εγγράφων και διαδικασιών για τουλάχιστον 50 χρόνια. Επίσης, η νομική δυνατότητα αμφισβήτησης των αποφάσεων π.χ. σε διοικητικά δικαστήρια έχει αφαιρεθεί.

Οι άλλοι δύο φορείς απονομής Νόμπελ στη Σουηδία, η Σουηδική Βασιλική Ακαδημία των Επιστημών και η Σουηδική Ακαδημία, είναι νομικά ιδιωτικοί οργανισμοί (αν και απολαμβάνουν βασιλική προστασία) και ως εκ τούτου δε θα έπρεπε να προβούν σε ειδικές ρυθμίσεις για να είναι σε θέση να ακολουθήσουν τους κανονισμούς του Ιδρύματος Νόμπελ.

## Δείτε επίσης
* Βραβείο Νόμπελ
* Βραβείο Νόμπελ Φυσιολογίας και Ιατρικής

## Παραπομπές


## Εξωτερικοί σύνδεσμοι
*  

Κατηγορία:Βραβεία Νόμπελ
Κλάρα Έλσεν Πεκ

Η **Κλάρα Έλσεν Πεκ**  (18 Απρίλη, 1883 - Φεβρουάριος 1968) ήταν Αμερικανίδα εικονογράφος και ζωγράφος γνωστή για τις εικονογραφήσεις της των γυναικών και των παιδιών στις αρχές του 20ου αιώνα. Η Πεκ σπούδασε Τέχνη στη Σχολή Καλών Τεχνών της Μινεάπολη και εργαζόταν ως εικονογράφος περιοδικών για την περίοδο 1906 με 1940. Ο μεγαλύτερος όγκος των έργων της Πεκ  περιλαμβάνει ένα ευρύ φάσμα από δημοφιλή γυναικεία περιοδικά και παιδικά βιβλία, μυθοπλασίες, εμπορικές διαφημίσεις  για προϊόντα όπως το σαπούνι *Ivory* και μετέπειτα στην καριέρα της κόμικς και ακουαρέλες. Η Πεκ εργάστηκε κατά τη διάρκεια της «Χρυσής Εποχής της αμερικανικής Εικονογράφησης" (1880-1930) παράλληλα με γνωστές γυναίκες εικονογράφους όπως η Τζέσι Λίνεν Σμιθ, η Ελίζαμπεθ Σίπεν Γκριν και η Βάιολετ Όκλεϊ.

Έργα της Πεκ παρουσιάστηκαν σε εκθέσεις από το Ινστιτούτο Τέχνης του Σικάγο μέχρι την Ακαδημία Καλών Τεχνών της Πενσυλβάνια και έλαβε βραβεία από την Ένωση Γυναικών Ζωγράφων και Γλυπτών της Νέας Υόρκης το 1920. Η Πεκ έμενε σε έναν καλλιτεχνικό συνοικισμό στη Λεονία του Νιου Τζέρσι  με τον συνεργάτη και σύζυγό της,  καλλιτέχνη Τζον Σκοτ Ουίλιαμς. Τη δεκαετία του 1940,  η Πεκ συνέβαλε στα Καθολικά βιβλία κόμικ που διανέμονταν σε ενοριακά σχολεία. Επικεντρώθηκε στη δημιουργία ακουαρέλων στη δεκαετία του 1950 και το έργο της παρουσιάστηκε στην Ευρώπη και τις Ηνωμένες Πολιτείες. Οι πιο γνωστές της εικονογραφήσεις και έργα, ήταν σε τρία δημοσιευμένα βιβλία, νωρίς στην καριέρα της: το *Sweetheart* του Ουίλιαμ Σαίξπηρ (1905),  το *Μια Κυρία στην αυλή του Βασιλιά Αρθούρου* (1907), και το *Στην Παραμεθόρια Χώρα* (1909).

## Πρώιμα χρόνια
Η Κλάρα Ελσίν Πεκ γεννήθηκε στο Αλεγκάν του Μίσιγκαν στις 18 Απριλίου του 1883. Η Πεκ τα νεανικά της χρόνια τα πέρασε στο Σεντ Πολ, της Μινεσότα και αργότερα σπούδασε ζωγραφική στη Σχολή Καλών Τεχνών της Μινεάπολη.  Πήρε μαθήματα στην Ακαδημία Καλών Τεχνών της Πενσυλβάνια , όπου σπούδασε κάτω από την καθοδήγηση του Αμερικανού Ιμπρεσιονιστή ζωγράφο και καθηγητή Ουίλιαμ Μέριτ Τσέις.

## Gallery

## Σημειώσεις και παραπομπές


## Εξωτερικοί σύνδεσμοι
* 

Κατηγορία:Αμερικανοί εικονογράφοι
Κατηγορία:Πολιτισμός του Νιου Τζέρσεϊ
Σχολή Αξιωματικών Νοσηλευτικής

Η **Σχολή Αξιωματικών Νοσηλευτικής** (**ΣΑΝ**) είναι ένα Ανώτατο Στρατιωτικό Εκπαιδευτικό Ίδρυμα (ΑΣΕΙ) των Ελληνικών Ενόπλων Δυνάμεων. Ιδρύθηκε το 1946, όταν μετά τον Β΄ Παγκόσμιο Πόλεμο δημιουργήθηκε η ανάγκη για μόνιμη στελέχωση στρατιωτικών νοσηλευτών. Υπάγεται στην Διακλαδική Διοίκηση Ακαδημαϊκής Εκπαίδευσης (ΔΙΔΑΕ) και υποστηρίζεται σε θέματα Διοικητικής Μέριμνας από το ΓΕΣ.

## Εκπαίδευση
### Στρατιωτική εκπαίδευση
Η στρατιωτική εκπαίδευση περιλαμβάνει:
* Μαθήματα στρατιωτικού ενδιαφέροντος
* Διαλέξεις από διακεκριμένους σε τέτοια θέματα επιστήμονες
* Διαλέξεις σε θέματα διακλαδικότητας

### Ακαδημαϊκή εκπαίδευση
Η ακαδημαϊκή εκπαίδευση περιλαμβάνει:
* Βασικές γνώσεις νοσηλευτικής, είτε για φροντίδα είτε για αντιμετώπιση είτε για πρόληψη
* Διοικητική και ηγετική εκπαίδευση
* Εξάσκηση σε ειδικά διαμορφωμένους χώρους προκειμένου οι φοιτητές να πάρουν την καλύτερη δυνατό γνώση περί των θεμάτων της νοσηλευτικής.
Ο χρόνος φοίτησης της σχολής είναι τέσσερα (4) έτη.

## Ιστορικό
Υπήρξε η πρώτη παραγωγική σχολή των Ενόπλων Δυνάμεων που δεχόταν (αποκλειστικά μέχρι το 1990) γυναίκες.

Οι πρώτες 21 μαθήτριες εισήλθαν στην «*Στρατιωτική Σχολή Εκπαιδεύσεως Αδελφών Νοσοκόμων*» στις 14 Νοεμβρίου 1946. Η ημερομηνία αυτή αποτελεί και την ημέρα εορτασμού της ιδρύσεως της σχολής.

Στις 27 Ιανουαρίου 1951 το Υπουργικό Συμβούλιο όρισε αρχηγό του Σώματος Α/Ν την Βασίλισσα Φρειδερίκη με τον ΑΝ 1662, «*Περί ρυθμίσεως ζητημάτων αφορώντων το Σώμα Α/Ν των Εθνικών Ενόπλων Δυνάμεων*».

Με το ΝΔ 2976/54 επιτρέπεται ο γάμος στις Αξιωματικούς Α/Ν αφού παρέλθει πενταετία από την αποφοίτησή τους από την Σχολή και μετά από έγκριση του ΥΕΘΑ, ωστόσο όχι η τεκνοποίηση, έως το 1970.

## Παραπομπές


## Εξωτερικοί σύνδεσμοι
* 

Κατηγορία:Στρατιωτικές σχολές στην Ελλάδα
Κατηγορία:Πανεπιστήμια στην Ελλάδα
Κόλαση στον Παράδεισο

Η ***Κόλαση στον Παράδεισο*** (Iσπανικά: *Infierno en el paraíso*) είναι τηλενουβέλα μεξικάνικης παραγωγής του 1999. 

Πρωταγωνιστούν Αλίσια Ματσάδο, Χουάν Φερράρα, Ντιάνα Μπράτσο και Χουλιέτα Ρόσεν.

## Πλοκή
Ο Αλεχάντρο Βαλβίδια είναι ένας επιτυχημένος επιχειρηματίας, ιδιοκτήτης μιας πολυτελούς περιουσίας που ονομάζεται «Παράδεισος», όπου παράγει ταμπάκο. Είναι παντρεμένος με την Φερνάντα, μια γυναίκα τόσο όμορφη και τόσο επιπόλαιη η οποία τον αγαπά βαθιά. Μια μέρα, ο Αλεχάντρο ανακαλύπτει ότι Φερνάντα υπήρξε άπιστη και έρχεται αντιμέτωπος μαζί της. Η Φερνάντα προσπαθεί να φύγει, αλλά ο Αλεχάντρο, εξοργίζεται και την καταδιώκει με το αυτοκίνητο του, προκαλώντας ένα φρικτό ατύχημα στο οποίο εξαφανίζεται και θεωρείται νεκρή.

Αργότερα, συγκλονισμένος από την ενοχή του, ο Αλεχάντρο κάνει απόπειρα αυτοκτονίας, αλλά σώζεται από την Μαριάν Ορντιάλες μια πολύ νεότερη κοπέλα για την οποία αισθάνεται έλξη. Ο Αλεχάντρο αποφασίζει να ξαναφτιάξει τη ζωή του με την Μαριάν, αλλά τα πράγματα δεν θα είναι τόσο εύκολα για εκείνη όταν έρχεται σε αντίθεση με όλη την οικογένεια του Αλεχάντρο.

## Κάστ
*Αλίσια Ματσάδο ως *Μαριάν Ορντιάλες*
*Χουάν Φερράρα ως *Αλεχάντρο Βαλβίδια*
*Ντιάνα Μπράτσο ως *Νταριάνα Βαλβίδια*
*Χουλιέτα Ρόσεν ως *Φερνάντα Πρέγο ντε Βαλβίδια*
*Χούλιο Μπράτσο ως *Αντόνιο Βαλβίδια*
*Έκτορ Σουάρες Γκομίς ως *Ρικάρδο Σέλμα*
*Μάγδα Γκουσμάν ως *Φερνάντα "Νάντα" χηρ. ντε Πρέγο*
*Σίλβια Ντερβές ως *Ανχέλικα χηρ. ντε Κλεμέντε*
*Ιτατί Καντοράλ ως *Φρανσέσκα Πάολι Πράδο*
*Ρόσα Μαρία Μπιανκί ως *Ντολάρες Αλμάδα ντε Φερνάντες*
*Αρσένιο Κάμπος ως *Σαντιάγο*
*Ελισαμπέτ Αγκιλάρ ως *Κόννι*
*Σέρχιο Κορόνα ως *Πάτερ Χουάν*
*Τόνυ Μπράβο ως *Χαβιέρ*
*Ροξάν Καστεγιάνος ως *Γιανέτ*
*Σάρις Σίντ ως *Κλαόυντια Φερνάντες Αλμάδα*
*Κονσουέλο Μεντιόλα ως *Λάουρα Φερνάντες Αλμάδα*
*Αουρόρα Μολίνα ως *Ερμίνια*
*Μαρία Πράδο ως *Δόνια Μαίρη*
*Μαρλένε Φαβέλα ως *Πατρίσια*
*Μάρκο Ουριέλ ως *Δφ. Έκτορ Λαπουέντε*
*Αλεχάντρο Άβιλα ως *Φελίπε*
*Μάρτα Αλίνε ως *Σεσίλια*

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Νορβηγική Επιτροπή Νόμπελ

Η **Νορβηγική Επιτροπή Νόμπελ** (νορβηγικά: *Den Norske Nobelkomité*) επιλέγει τους παραλήπτες του βραβείου Νόμπελ Ειρήνης κάθε χρόνο για λογαριασμό της περιουσίας του Σουηδού βιομήχανου Άλφρεντ Νόμπελ, με βάση τις οδηγίες της επιθυμίας του Νόμπελ.

Τα πέντε μέλη της ορίζονται από το νορβηγικό κοινοβούλιο και σήμερα αντιπροσωπεύουν περίπου το πολιτικό μέρος του εν λόγω φορέα. Στη διαθήκη του, ο Άλφρεντ Νόμπελ ανέθεσε στο Κοινοβούλιο της Νορβηγίας την επιλογή των νικητών του βραβείου Νόμπελ Ειρήνης. Εκείνη την εποχή, η Νορβηγία και η Σουηδία ήταν σε μια χαλαρή προσωπική ένωση. Αν και τα μέλη της διορίζονται από το κοινοβούλιο, η επιτροπή είναι ένας ιδιωτικός οργανισμός που είναι επιφορτισμένος με την παραχώρηση ιδιωτικού βραβείου. Τις τελευταίες δεκαετίες, τα περισσότερα μέλη της επιτροπής είναι πρώην πολιτικοί.

Η επιτροπή επικουρείται από το Νορβηγικό Ινστιτούτο Νόμπελ και τη γραμματεία, ενώ πραγματοποιεί τις συνεδριάσεις της στο κτίριο του ινστιτούτου, όπου επίσης ανακοινώνεται ο νικητής. Η τελετή απονομής των βραβείων, όμως, λαμβάνει χώρα στο Δημαρχείο του Όσλο (από το 1990).

## Ιστορία
Η Νορβηγική Επιτροπή Νόμπελ υποβοηθείται από το Νορβηγικό Ινστιτούτο Νόμπελ, που ιδρύθηκε το 1904. Η επιτροπή θα μπορούσε να λάβει και πάνω από εκατό υποψηφιότητες και ζητεί από το Ίδρυμα Νόμπελ, τον Φεβρουάριο κάθε έτους για την έρευνα περίπου είκοσι υποψηφίων. Ο διευθυντής του Ινστιτούτου Νόμπελ λειτουργεί επίσης ως γραμματέας της Νορβηγικής Επιτροπής Νόμπελ.

## Εικόνες

 Norske nobelinstiutt 1.jpg|Το Νορβηγικό Ινστιτούτο Νόμπελ
 Nobelinstituttet 20080913-01.jpg|Το εσωτερικό του Νορβηγικού Ινστιτούτου Νόμπελ


## Παραπομπές


## Εξωτερικοί σύνδεσμοι
* 

Κατηγορία:Βραβεία Νόμπελ
Τρίνε Ντίρχολμ

Η **Τρίνε Ντίρχολμ** (1972) είναι Δανή ηθοποιός και τραγουδίστρια.

Έχει συμμετάσχει στις ταινίες *[[Οικογενειακή Γιορτή]]*, *[[Η μαχαιριά]]* και στη βραβευμένη με Όσκαρ *[[Ίσως, αύριο]]*. Το 2016 έλαβε την Αργυρή Άρκτο στο φεστιβάλ του Βερολίνου για την ερμηνεία της στην ταινία *[[Το κοινόβιο]]*.

## Επιλεγμένη φιλμογραφία
*1990 Springflod 
*1998 Οικογενειακή Γιορτή
*2000 I Kina spiser de hunde 
*2002 Okay 
*2006 Istedgade 
*2008 Άγρια νερά 
*2010 Ίσως, αύριο
*2012 Ο έρωτας της βασίλισσας
*2012 Έρωτας είναι...
*2013 3096 μέρες
*2014 Η μαχαιριά
*2014 Who Am I - Kein System ist sicher 
*2015 Lang historie kort 
*2016 Το κοινόβιο
## Παραπομπές


Κατηγορία:Δανοί τραγουδιστές
Κατηγορία:Δανέζες ηθοποιοί κινηματογράφου
Κατηγορία:Δανέζες ηθοποιοί φωνής
Βραβείο Νόμπελ Φυσιολογίας και Ιατρικής

Το **Βραβείο Νόμπελ Φυσιολογίας και Ιατρικής** (σουηδικά: *Nobelpriset i fysiologi eller medicin*) που χορηγείται από το Ίδρυμα Νόμπελ, απονέμεται μία φορά το χρόνο για εξαίρετες ανακαλύψεις στους τομείς των βιοεπιστημών και της ιατρικής. Είναι ένα από τα πέντε βραβεία Νόμπελ που αθλοθετήθηκαν το 1895 από τον Σουηδό χημικό Άλφρεντ Νόμπελ, εφευρέτη της δυναμίτιδας, στη διαθήκη του. Ο Νόμπελ ενδιαφέρθηκε προσωπικά για την πειραματική φυσιολογία και ήθελε να δημιουργήσει ένα βραβείο για την πρόοδο μέσα από επιστημονικές ανακαλύψεις στα εργαστήρια. Το Βραβείο Νόμπελ απονέμεται στον παραλήπτη (ή τους παραλήπτες) σε ετήσια τελετή στις 10 Δεκεμβρίου, επέτειο του θανάτου του Νόμπελ, μαζί με ένα δίπλωμα και ένα πιστοποιητικό για το χρηματικό έπαθλο. Η μπροστινή πλευρά του μεταλλίου παρέχει το ίδιο προφίλ του Άλφρεντ Νόμπελ, όπως απεικονίζεται στα μετάλλια για φυσική, χημεία, και λογοτεχνία, ενώ η πίσω πλευρά του είναι μοναδική στο συγκεκριμένο μετάλλιο.

## Δείτε επίσης
* Κατάλογος αποδεκτών Βραβείου Νόμπελ Φυσιολογίας και Ιατρικής

## Παραπομπές


## Εξωτερικοί σύνδεσμοι

* Όλοι οι κάτοχοι του βραβείου Νόμπελ Ιατρικής  – επίσημη ιστοσελίδα του Ιδρύματος Νόμπελ.

Ιατρικης
Βραβειο Νομπελ
Κλέμεντς Ρίπλεϊ

O **Κλέμεντς Ρίπλεϊ** (αγγλικά: *Clements Ripley*, 26 Αυγούστου 1892 - 22 Ιουλίου 1954) ήταν Αμερικανός συγγραφέας και σεναριογράφος. Γεννημένος στην Ουάσινγκτον, αποφοίτησε το 1916 από το πανεπιστήμιο του Γέιλ. Κατόπιν, ο Ρίπλεϊ, εντάχθηκε με τις ΗΠΑ στον Πρώτο Παγκόσμιο Πόλεμο, και παρέμεινε στον στρατό έως το 1920, όπου έφτασε τον βαθμό του λοχαγού. Στη συγγραφική του καριέρα ο Ρίπλεϊ μετρά 7 μυθιστορήματα, τρία εξ αυτών μεταφέρθηκαν στον κινηματογράφο, αλλά και αρκετά σενάρια.

## Παραπομπές


## Εξωτερικοί σύνδεσμοι
* (South Carolina)
* (Vermont)
*

Κατηγορία:Αμερικανοί σεναριογράφοι
Κατηγορία:Αμερικανοί μυθιστοριογράφοι
Αντίοχος (πατέρας Σέλευκου Α΄)

Ο **Αντίοχος** (4ος αιώνας π.Χ.) ήταν Μακεδόνας στρατηγός τού Φιλίππου Β΄, με καταγωγή από την Ορεστίδα.

Καταγόταν από ανώτερη αριστοκρατική οικογένεια. Ο πατέρας του μάλλον λεγόταν Σέλευκος, ο αδελφός του Πτολεμαίος και πιθανόν είχε έναν ανιψιό ονόματι Σέλευκο. Νυμφεύτηκε μια γυναίκα από τη Μακεδονία με το όνομα Λαοδίκη, η οποία περίπου το 358 π.Χ. γέννησε τον Σέλευκο Α΄ Νικάτορα, τον ονομαστό στρατηγό του Αλεξάνδρου Γ΄ τού Μεγάλου και αργότερα ιδρυτή και πρώτου βασιλιά της Αυτοκρατορίας των Σελευκιδών. Η Λαοδίκη χάρισε στον Αντίοχο και μια κόρη, τη Διδυμεία.

Όταν ο Σέλευκος έγινε βασιλιάς, ίδρυσε και ονόμασε 16 πόλεις προς τιμήν του πατέρα του, όπως την ονομαστή συριακή πόλη Αντιόχεια (σήμερα τμήμα της Τουρκίας, η σημερινή Αντάκια). Το όνομα Αντίοχος είχαν 13 βασιλείς των Σελευκιδών, καθώς και αρκετοί μονάρχες του Βασιλείου της Κομμαγηνής.

## Βιογραφία
Υπηρέτησε ως αξιωματικός τού Φιλίππου Β΄ και διακρίθηκε ως στρατηγός τού στρατού. Ήταν από ανώτερη ευγενή οικογένεια. Ο πατέρας του μάλλον ονομαζόταν Σέλευκος. Ο αδελφός του λεγόταν Πτολεμαίος. Πιθανώς είχε έναν ανιψιό Σέλευκο. Ο Αντίοχος νυμφεύτηκε τη Λαοδίκη από τη Μακεδονία, η οποία περί το 358 γέννησε τον Σέλευκο Α΄. Αυτός έγινε στρατηγός τού Αλεξάνδρου Γ΄ του Μεγάλου· αργότερα ίδρυσε την Αυτοκρατορία των Σελευκιδών και έγινε ο πρώτος βασιλιάς της. Επίσης ο η Λαοδίκη έκανε και μία κόρη, τη Διδυμεία. Η Λαοδίκη υποκρίθηκε, ως συνέπεια ενός ονείρου που είχε, πως ο θεός Απόλλωνας ήταν ο πραγματικός πατέρας τού Σελεύκου Α΄.

Όταν ο Σέλευκος Α΄ έγινε βασιλιάς, ίδρυσε 16 πόλεις προς τιμήν τού πατέρα του, περιλαμβανομένης της πόλης Αντιόχειας στη Συρία και της προφυλακής τού στρατού των Σελευκιδών, της Αντιόχειας Πισιδίας. Υπήρχαν 13 απόγονοι τού Σέλευκου με το όνομα Αντίοχος. Επίσης μερικοί βασιλείς της Κομμαγηνής. Ο Αντίοχος, μέσω του γιού του, είχε πολλούς απογόνους, από τον 3ο αι. π.Χ. ως τον 5ο αι. μ.Χ. και ίσως και πιο μετά.

## Οικογένεια
Νυμφεύτηκε τη Λαοδίκη από τη Μακεδονία και είχε τέκνα:
* Σέλευκος Α΄ π. 358-281, βασιλιάς της Αυτοκρατορίας των Σελευκιδών.
* Διδυμεία, παντρεύτηκε Έλληνα ευγενή.

## Πηγές
* John D. Grainger, Seleukos Nikator: Constructing a Hellenistic Kingdom page 2 ISBN 0-415-04701-3
* Roger Campbell-Scott, "Nimrud Dagh - A Sacred Mountain in Anatolia" pgs 194-197 in Reader’s Digest, Vanish Civilisations, Reader’s Digest Services P/L, Hong Kong, 1988
* "Places in Bible Times", Reader’s Digest: Jesus and His Times, The Reader’s Digest Association, Inc. Printed by Fourth Printing USA, July 1990
* D. Engels, "Prodigies and Religious Propaganda: Seleucus and Augustus", in: C. Deroux (ed.), Studies in Latin Literature and Roman History, vol. 15, Brussels 2010, 153-177.

Κατηγορία:Δυναστεία των Σελευκιδών
Κατηγορία:Αρχαίοι Έλληνες στρατηγοί
Β΄ Κατηγορία ποδοσφαίρου Βουλγαρίας

Η **Φτόρα Λίγκα** (ή Βτόρα Λίγκα που σημαίνει Δεύτερη Λίγκα) (βουλγαρικά: Втора лига) είναι το δεύτερο επίπεδο του συστήματος ποδοσφαιρικών πρωταθλημάτων της Βουλγαρίας. Υπεύθυνη για τη διεξαγωγή του πρωταθλήματος είναι η Βουλγαρική Ποδοσφαιρική Ένωση (БФС). Από το 2016 η κατηγορία μετονομάστηκε από *Β γκρούπα* (Б професионална футболна група) σε *Φτόρα λίγκα* (Втора професионална футболна лига).

## Δομή
Κάθε ομάδα λαμβάνει 3 βαθμούς για τη νίκη και 1 βαθμό για την ισοπαλία. Σε περίπτωση ήττας δε λαμβάνει κανένα βαθμό.

## Ιστορία
Η *Β γκρούπα* (Б група) ιδρύθηκε το 1950, όταν το πρωτάθλημα χωρίστηκε σε δύο ομίλους - Βόρειο και Νότιο, ενώ σε κάθε όμιλο συμμετείχαν 10 ομάδες. Οι πρώτες ομάδες που αναδείχθηκαν πρωταθλήτριες ήταν η Σπαρτάκ Σόφιας (Δύση) και Τορπέντο Ρούσε (Ανατολή).

## Παραπομπές


## Εξωτερικοί σύνδεσμοι
* 

Βουλγαρια
Κατηγορία:Ποδοσφαιρικές διοργανώσεις Βουλγαρίας
Κατάλογος ποδοσφαιρικών διασυλλογικών αντιπαλοτήτων στη Ευρώπη

Ο κατάλογος αυτός εμπεριέχει τις ποδοσφαιρικές αντιπαλότητες ανά την Ευρώπη μεταξύ συλλόγων. Περιλαμβάνονται τοπικό ντέρμπι, καθώς και αγώνες μεταξύ ομάδων που απέχουν χιλιόμετρα μεταξύ τους. Περιλαμβάνονται μόνο οι σύλλογοι των ομοσπονδιών που είναι μέλη της UEFA.

## Αλβανία

## Ανδόρρα

## Αυστρία

## Παραπομπές


## Εξωτερικοί σύνδεσμοι
* FIFA.com 
* FootballDerbies.com
* EuroRivals.net  – fixtures, results and videos of football derbies
* 50 Greatest Rivalries in World Football – Bleacher Report

Κατηγορία:Αθλητισμός
Το Μπάνιο του Παιδιού

**Το Μπάνιο του Παιδιού** (ή **Το Μπάνιο**) είναι μια ελαιογραφία του 1893 της Αμερικανίδας ζωγράφου Μαίρη Κάσατ. Το θέμα και η πάνω από τα κεφάλια προοπτική είναι επηρεασμένα από την Ιαπωνική ξυλογραφία. Δείχνει την αξιοπρέπεια στη μητρότητα και έχει ένα στυλ παρόμοιο με αυτό του Εντγκάρ Ντεγκά.

Το Ινστιτούτο Τέχνης του Σικάγο απέκτησε τον πίνακα το 1910. Έκτοτε είναι ένα από τα δημοφιλέστερα εκθέματα του μουσείου.

## Περιγραφή
Το 1891, η Μαίρη Κάσατ δημιούργησε την ελαιογραφία με δύο θέματα, τη μητέρα και το μικρό παιδί. Το είδος της σκηνής βασίζεται στο καθημερινό μπάνιο του παιδιού, μια στιγμή που είναι «ιδιαίτερη χωρίς να είναι ιδιαίτερη». Η γυναικεία μορφή κρατά ψηλά το παιδί σταθερά και προστατευτικά με το αριστερό της χέρι ενώ το άλλο χέρι πλένει προσεκτικά τα πόδια του παιδιού. Το μικρό και στρουμπουλό αριστερό χέρι του παιδιού στηρίζεται πάνω στο μηρό της μητέρας, ενώ το άλλο χέρι ακουμπά σταθερά στο μηρό του. Το δεξί χέρι της μητέρας πιέζει σταθερά αλλά απαλά το πόδι στη λεκάνη, που μιμείται την πίεση του παιδιού στο μηρό της. Για να δώσει την αίσθηση του βάθους, η Κάσατ ζωγράφισε τα πρόσωπά να μικραίνουν στον χώρο. Οι πινελιές είναι πολυεπίπεδες και τραχιές, δημιουργώντας παχιές γραμμές που περιγράφουν τις φιγούρες και ξεχωρίζουν από το μοτίβο του φόντου. Το χέρι της ζωγράφου είναι εμφανές μέσα από την τραχύτητα των γραμμών και μπορούν να φανούν καλύτερα από απόσταση.

## Επιρροές
Η Κάσατ επηρεάστηκε σε μεγάλο βαθμό από τους συναδέλφους της Ιμπρεσιονιστές και ειδικά τον Έντγκαρ Ντεγκά. Το πρώτο ζωγραφικό έργο Ιμπρεσιονισμού που έφτασε στις Ηνωμένες Πολιτείες ήταν ένας πίνακας με παστέλ του Ντεγκά του 1875, που αυτή είχε αγοράσει. Η Κάσατ άρχισε να παρουσιάζει τα έργα της μαζί με τους Ιμπρεσιονιστές το 1877, όπου γνώρισε άλλους συναδέλφους Ιμπρεσιονιστές, όπως ο Κλοντ Μονέ και η Μπερθ Μορισό. Το 1890, ενθουσιάστηκε από τις εκτυπώσεις των Ιαπωνικών ξυλόγλυπτων κατά τη διάρκεια της έκθεσης στην Ακαδημία Καλών Τεχνών στο Παρίσι, τρία χρόνια πριν από τον πίνακα *Το Μπάνιο του Παιδιού*. Η Κάσατ συντάχθηκε με την απλότητα και τη σαφήνεια του Ιαπωνικού σχεδιασμού και την επιδέξια χρήση των επιπέδων του χρώματος. Η προοπτική της ζωγραφικής ήταν εμπνευσμένη από τις Ιαπωνικές εκτυπώσεις και τον Ντεγκά. « Η Ιαπωνική χαρακτική ενδιαφερόταν περισσότερο για την διακόσμηση παρά για την ακριβή απόδοση της προοπτικής.» 

## Σημειώσεις
* Βίντεο: Το Μπάνιο του Παιδιού της Κάσατ , Smarthistory

## Παραπομπές


## Πηγές
*

## Εξωτερικοί σύνδεσμοι
*Το Ινστιτούτο Τέχνης του Σικάγο ''Το Μπάνιο''
*Συζήτηση στο SmartHistory σχετικά με  ''Το Μπάνιο του Παιδιού'' 

Κατηγορία:Έργα ζωγραφικής της Μαίρη Κάσατ
Πανελλήνιος Σύνδεσμος Αθλητικού Τύπου

Ο **Πανελλήνιος Σύνδεσμος Αθλητικού Τύπου** (**Π.Σ.Α.Τ.**) είναι επιφορτισμένος με δραστηριότητες στο χώρο του αθλητισμού στην Ελλάδα. Ιδρύθηκε το 1952 ως «Σύνδεσμος Αθλητικών Συντακτών» (Σ.Α.Σ.). Ο σύνδεσμος διοργανώνει κάθε χρόνο τα **[[Αθλητικά Βραβεία ΠΣΑΤ]]**. Πρόεδρος είναι ο Βαγγέλης Ιωάννου.

## Η ιστορία του Συνδέσμου
Ο Πανελλήνιος Σύνδεσμος Αθλητικού Τύπου (Π.Σ.Α.Τ.) ιδρύθηκε το 1952 και από τότε έχει αφιερωθεί στην υπηρεσία της Δημοσιογραφίας, του Αθλητισμού και της Νεολαίας.

Ο ΠΣΑΤ, που είναι ο μοναδικός εκπρόσωπος της Ελλάδας στη Διεθνή Ένωση Αθλητικών Συντακτών (AIPS), έχει στη δύναμή του 1.200 μέλη σε όλη τη χώρα. Τα μέλη του ανήκουν σε επτά επαγγελματικές Ενώσεις (ΠΟΕΣΥ, ΕΣΗΕΑ, ΕΣΗΕΜΘ, ΕΣΗΕΘΣΕΕ, ΕΣΗΕΠΗΝ, Ένωση Συντακτών Περιοδικού και Ηλεκτρονικού Τύπου, Ένωση Ανταποκριτών Ξένου Τύπου).

Ο ρόλος του ΠΣΑΤ στην ανάπτυξη του αθλητισμού έχει αναγνωριστεί και από τη Βουλή των Ελλήνων, που στο άρθρο 134 του νόμου 2725/99 αναφέρει *«Για τον κλάδο των Αθλητικών Συντακτών αναγνωρίζεται ως φορέας λειτουργίας του ο Πανελλήνιος Σύνδεσμος Αθλητικού Τύπου (Π.Σ.Α.Τ.). Ο ΠΣΑΤ αποτελεί συντελεστή και παράγοντα προβολής, διάδοσης και ανάπτυξης του Ελληνικού Αθλητισμού».* ****

## Δραστηριότητα Συνδέσμου
Ο ΠΣΑΤ διοργανώνει, επιπλέον, επιμορφωτικά σεμινάρια για τους Αθλητικούς Συντάκτες και στα γραφεία του  λειτουργεί μεγάλη αθλητική βιβλιοθήκη με ελληνικές και διεθνείς εκδόσεις. Τα μέλη του στελεχώνουν τις Οργανωτικές Επιτροπές μεγάλων αθλητικών διοργανώσεων και διασφαλίζουν την άψογη διεξαγωγή τους στον χώρο των ΜΜΕ και είχαν πρωταγωνιστικό ρόλο στην οργανωτική επιτυχία των Ολυμπιακών Αγώνων της Αθήνας.

Ο ΠΣΑΤ επίσης δίνει μεγάλο βάρος στην ανάδειξη και την προστασία της ελληνικής γλώσσας και αναπτύσσει έντονη δραστηριότητα στους τομείς της ενημέρωσης με εκδόσεις, σεμινάρια, βραβεύσεις των κορυφαίων δημοσιογράφων της χρονιάς, κάλυψη των κορυφαίων αθλητικών γεγονότων, παρουσία σε διεθνή φόρουμ, αλλά κυρίως κοινωνικής δράσης με δωρεές σε κοινωφελή ιδρύματα, δημιουργία Ταμείου Αλληλοβοήθειας και συμπαράστασης στους συναδέλφους, που αντιμετωπίζουν προβλήματα, παιδικές γιορτές κ.λ.π. Μάχεται δε, κατά του ντόπιγκ και των ναρκωτικών που απειλούν τη νεολαία.

### Σούπερ Καπ 1980
Το 1980 καθιέρωθηκε με πρωτοβουλία του ΠΣΑΤ και το Σούπερ καπ Ελλάδος με αφορμή την καθιέρωση του επαγγελματικού ποδοσφαίρου στην Ελλάδα. Αντίπαλες ομάδες ο Ολυμπιακός και η Καστοριά.

## Διατελέσαντες πρόεδροι
Στην ιστορία του Συνδέσμου πρόεδροι έχουν εκλεγεί:

* 1953: Αθ. Σέμπος
* 1953-55: Χ. Σβολόπουλος
* 1955-57: Δ. Καπλάνογλου
* 1957-59: Χ. Σβολόπουλος
* 1959-61: Αθ. Σέμπος
* 1961-62: Χ. Σβολόπουλος
* 1963-64: Π. Μακρίδης
* 1964-65: Χ. Σβολόπουλος
* 1965-66: Κ. Σισμάνης
* 1966-69: Χ. Σβολόπουλος
* 1969-71: Α. Σιδηρόπουλος
* 1971-72: Α. Σακαλής
* 1972-76: Χ. Σβολόπουλος
* 1976-92: Π. Λινάρδος
* 1992-06: Ι. Θεοδωρακόπουλος
* 2006-12: Ο. Γερακάρης
* 2012- 18: Σ. Τριανταφύλλου
* 2018 – 2024: Ι. Θεοδωρακόπουλος
* 2024 έως σήμερα: Ε.Γ. Ιωάννου

## Παραπομπές


## Εξωτερικοί σύνδεσμοι
* 

Κατηγορία:Συνδικαλιστικές οργανώσεις στην Ελλάδα
Κατηγορία:Δημοσιογραφία στην Ελλάδα
Κατηγορία:Αθλητικά Μέσα Μαζικής Ενημέρωσης
Παγκόσμιο Πρωτάθλημα Ταεκβοντό του 1979

Το **Παγκόσμιο Πρωτάθλημα Ταεκβοντό του 1979** ήταν το 4ο Παγκόσμιο Πρωτάθλημα Ταεκβοντό και διεξήχθη στο Ζιντελφίνγκεν της Στουτγκάρδης από τις 26 ως τις 28 Οκτωβρίου 1979. Συνολικά 453 αθλητές και επίσημοι από 38 χώρες πήραν μέρος στη διοργάνωση.

## Νικητές μεταλλίων

## Πίνακας μεταλλίων

## Παραπομπές

WTF Medal Winners 

Κατηγορία:Παγκόσμια πρωταθλήματα Τάε Κβον Ντο
Κατηγορία:Αθλητικά γεγονότα του 1979
Κατηγορία:Στουτγκάρδη